text: Pas på pølsen!
  22 juli 2015 kl. 13.13
  Fødevarestyrelsen advarer mod Frankfurterpølser. Der kan være plastikstumper i dem.
  Det er Frankfurterpølser med cheddarost, hvori der er fundet bløde plastikstumper.
  Derfor kalder Reitan Distribution i Horsens pølserne tilbage. Hvis du har købt nogen, så smid dem ud eller returner dem til butikken, hvor de er købt, råder Fødevarestyrelsen.
  Pølserne er solgt i Rema-butikker over hele landet i pakker med to pølser i hver.
  